cyanic-selkie/wikianc huggingface dataset:
Twitch (perkhidmatan)
Anak syarikat Amazon (2014 – sekarang)
Pada 16 Ogos 2016, Twitch memperoleh Curse, Inc., sebuah pengendali komuniti permainan video dalam talian dan perisian VoIP yang berasaskan permainan video. Pada bulan Disember 2016, GoodGame Agency telah dilepaskan oleh Amazon kepada anggota masing-masing mereka kerana masalah konflik kepentingan. Pada 30 September 2016, Twitch mengumumkan Twitch Prime, sebuah perkhidmatan yang memberikan ciri premium yang eksklusif kepada pengguna yang mempunyai langganan Amazon Prime yang masih aktif. Ciri-ciri premium itu termasuk penstriman tanpa iklan, tawaran kandungan tambahan percuma ("Game Loot") bulanan, dan potongan harga untuk permainan. Antara permainan yang disertakan dengan hadiah kandungan tambahan percuma adalah Apex Legends, Legends of Runeterra, FIFA Ultimate Team, Teamfight Tactics, Mobile Legends: Bang Bang, Doom Eternal, dan lain-lain.
Pada bulan Disember 2016, Twitch mengumumkan sebuah alat yang memeriksa perkhidamatan sembangan secara separa automatik, yang menggunakan pemprosesan bahasa semula jadi dan pembelajaran mesin untuk mengetepikan kandungan yang mungkin tidak diingini untuk disemak oleh manusia. Pada Februari 2017, Twitch mengumumkan Twitch Game Store, sebuah platform pengedaran digital yang akan mendedahkan pembelian digital permainan dalam antara muka pelayaran laman web ini. Ketika menstrim permainan yang disediakan di kedai digital itu, saluran rakan kongsi dapat menampilkan sebuah pautan rujukan untuk membeli permainan tersebut — menerima komisen sebanyak 5%. Pengguna juga menerima sebuah "Twitch Crate" atas setiap pembelian, yang mengandungi Bits dan sebuah koleksi emotikon perkhidmatan bualan yang dipilih secara rawak.
Twitch dan Blizzard Entertainment menandatangani perjanjian dua tahun pada bulan Jun 2017 untuk membuat Twitch menjadi penyiar penstrim yang eksklusif untuk acara kejuaraan esport terpilih Blizzard, dengan penonton yang memiliki Twitch Prime memperoleh ganjaran istimewa dalam pelbagai permainan Blizzard. Twitch juga membuat sebuah perjanjian pada tahun 2018 untuk menjadi pasangan penstrim Overwatch League, dengan laman web ini juga menawarkan sebuah "All-Access Pass" dengan kandungan yang eksklusif, emotikon, dan item dalam permainan untuk Overwatch.
Pada bulan Ogos 2017, Twitch mengumumkan merkeka telah memperoleh platform pengindeksan video dipanggil ClipMine.
Pada 20 Ogos 2018, Twitch mengumumkan bahawa mereka tidak akan lagi menawarkan akses tanpa iklan kepada seluruh perkhidmatan itu kepada setiap pelanggan Amazon Prime, dengan hak istimewa itu hanya disediakan untuk pelanggan "Twitch Turbo" atau pelanggan saluran individu. Keistimewaan ini berakhir untuk pelanggan baru yang berkuatkuasa pada 14 September 2018, dan untuk pelanggan yang masih ada pada bulan Oktober 2018.
Pada bulan Oktober 2018, Twitch mengumumkan Amazon Blacksmith, sebuah tambahan baru yang membolehkan penyiar menyusun beberapa paparan untuk pelbagai produk yang berkaitan dengan strim mereka dengan pautan anggota gabungan Amazon. Pada 27 November 2018, Twitch menghentikan perkhidmatan Twitch Game Store, memberi alasan bahawa ia tidak menjana jumlah pendapatan tambahan yang cukup untuk rakan kongsi seperti yang mereka harapkan, dan peluang pendapatan baru seperti Amazon Blacksmith. Pengguna mengekalkan akses ke permainan yang dibeli oleh mereka.
Twitch memperoleh Internet Games Databasa (IGDB), sebuah laman web yang dikendalikan oleh pengguna laman web itu yang mirip dengan fungsi Internet Movie Databasa (IMDb) untuk membuat katalog tentang maklumat permainan video pada bulan September 2019. Twitch merancang untuk menggunakan perkhidmatan pangkalan data itu untuk memperbaikkan ciri carian dalamannya sendiri dan membantu pengguna mencari permainan yang mereka minat.
Pada 26 September 2019, Twitch mendedahkan sebuah logo baru dan reka bentuk laman web yang dikemas kini. Reka bentuk baru itu disertakan dengan sebuah kempen iklan baru, "You're already one of us", yang akan berusaha untuk mempromosikan ahli-ahli komuniti dalam platform itu.
Twitch mula menandatangani perjanjian mengeksklusifkan dengan penstrim yang telah menonjolkan diri pada Disember 2019, bermula dengan DrLupo, TimTheTatman, dan Lirik, kesemuanya mempunyai jumlah 10.36 juta penonton apabila dicampur. Dr DisRespect menandatangani sebuah perjanjian pelbagai tahun pada Mac 2020.
Twitch memperkenalkan sebuah Majlis Nasihat Keselamatan pada Mei 2020, yang terdiri daripada penstrim, akademik, dan aktiviti, dengan tujuan untuk mengembangkan panduan untuk pentadbiran, keseimbangan kerja dengan kehidupan seharian, dan melindungi kepentingan masyarakat terpinggir untuk platform itu. Pada minggu pertama penubuhannya, Majlis itu terlibat dalam sebuah kontroversi yang singkat. Ahli bernama Steph Loehr mencadangkan agar Twitch membuang perkhidmatan perbualan suara dari platform itu, dengan alasan bahawa ciri itu berfungsi untuk meminggirkan banyak pemain. Ketika Loehr didorong oleh masyarakat untuk menjelaskan secara lebih lanjut, dia menyatakan: "Saya rasa banyak dari pemain-pemain seperti kamu adalah ahli supremasi kulit putih. Maaf, hanya fakta." Ini melancarkan kempen gangguan terhadapnya. Twitch berusaha untuk menenangkan situasi tersebut dengan mengutuk gangguan terhadap Loehr.
Kandungan dan khalayak
Twitch direka cipta untuk dijadikan sebuah platform untuk kandungan, seperti kejohanan esports, strim tersendiri bagi pemain individu, dan rancangan bual bicara yang berkaitan dengan permainan video. Sejumlah saluran melakukan speedrunning secara langsung. Laman utama Twitch pada masa ini memaparkan permainan berdasarkan jumlah penonton. Penonton yang biasa merupakan lelaki dan berumur antara 18 hingga 34 tahun, walaupun laman web ini juga telah berusaha untuk mengambil minat demografi yang lain, termasuk wanita. Setakat Jun 2018, antara permainan paling popular yang disiarkan di Twitch adalah Fortnite, League of Legends, Dota 2, PlayerUnknown's Battlegrounds, Hearthstone, Overwatch dan Counter-Strike: Global Offensive dengan jumlah campuran lebih daripada 356 juta jam ditonton. Penstrim dipanggil Ninja adalah antara personaliti tertinggi Twitch, dengan lebih daripada 14 juta pengikut. Namun pada bulan Ogos 2019, Ninja mengumumkan bahawa dia akan secara eksklusifnya, berpindah ke sebuah platform pesaing yang dimiliki oleh Microsoft dinamakan Mixer.
Twitch juga telah mengembang ke kandungan bukan permainan video; seperti pada bulan Julai 2013, laman web ini menyiarkan sebuah persembahan di 'Fester's Feast' dari San Diego Comic-Con, dan pada 30 Julai 2014, persembahan muzik tarian elektronik Steve Aoki menyiarkan satu persembahan langsung dari sebuah kelab malam di Ibiza. Pada Januari 2015, Twitch memperkenalkan satu kategori rasmi untuk strim muzik, seperti rancangan radio dan aktiviti menghasilkan muzik, dan pada bulan Mac 2015, mengumumkan bahawa ia akan menjadi pasangan penstriman langsung rasmi yang baru untuk Ultra Music Festival, sebuah pesta muzik elektronik di Miami.
Pada 28 Oktober 2015, Twitch melancarkan satu lagi kategori bukan permainan video, dipanggil "Kreatif", yang bertujuan untuk strim yang mempersembahkan penciptaan karya seni dan kerja kreatif. Untuk mempromosikan pelancaran itu, perkhidmatan itu juga menstrim sebuah maraton yang berlangsung selama lapan hari untuk rancangan Bob Ross, dinamakan The Joy of Painting. Pada bulan Julai 2016, Twitch melancarkan "Makan sosial" sebagai beta; ia diilhamkan oleh fenomena Korea yang dipanggil Muk-bang dan pemain Korea yang melakukan budaya ini sebagai waktu rehat dalam strim permainan mereka.
Pada bulan Mac 2017, Twitch menambahkan sebuah kategori "IRL", yang dirancang untuk kandungan dalam garis panduan Twitch yang tidak termasuk dalam kategori lain yang telah ada di laman web ini (seperti lifelog).
Pada bulan Mei 2017, Twitch menjalankan sebuah marotan langsung untuk semua episod dari sebuah rancangan PBS Kids, iaitu Mister Rogers' Neighbourhood. Mereka mengulangi maraton ini pada 20 Mac tahun berikutnya untuk menyambut hari jadi ke-90 Fred Rogers jika dia masih hidup.
Amal jariah
kiri|thumb| Games Done Quick merupakan sebuah acara speedrunning yang berlaku dua kali setiap tahun untuk amal jariah yang dihoskan di Twitch. Penyiar-penyiar di Twitch sering menjadi hos untuk strim yang mempromosikan dan mengumpulkan dana untuk amal jariah. Menjelang tahun 2013, laman web ini telah menganjurkan pelbagai acara, yang secara keseluruhan, telah mengumpulkan lebih daripada US$8 million dalam sumbangan untuk tujuan kebajikan, seperti Extra Life 2013. Setakat 2017 laman web ini telah mengumpulkan lebih daripada AS$75 juta dalam sumbangan untuk tujuan kebajikan.
Sukan profesional
Pada bulan Disember 2017, Persatuan Bola Keranjang Kebangsaan mengumumkan bahawa mereka akan menstrim permainan Liga NBA G di Twitch bermula pada 15 Disember; siaran tersebut juga mengandungi tindihan atas bagi statistik yang interaktif, serta strim permainan tambahan yang diulas oleh personaliti Twitch. Pada bulan April 2018, diumumkan bahawa Twitch akan menyiar sebelas permainan Thursday Night FootballNational Football League, sebagai sebahagian daripada perjanjian penstriman yang telah diperbaharui oleh liga itu dengan Amazon Prime Video. Semasa musim 2017 liga itu, strim-strim ini eksklusif untuk pelanggan Amazon Prime.
Pada bulan Januari 2019, promosi gusti profesional yang dipanggil Impact Wrestling mengumumkan bahawa ia akan menstrim rancangan mingguannya yang dipanggil Impact! di Twitch, dalam penyiaran langsung gabungan dengan televisyen yang menyiarkan rancangan itu di rangkaian kabel AS dinamakan Pursuit Channel (dimiliki bersama dengan syarikat induk promosi itu yang dipanggil Anthem Sports &amp; Entertainment).
Pada 5 September 2019, National Women's Hockey League mengumumkan sebuah perjanjian hak siaran selama tiga tahun dengan Twitch, mengandungi semua permainan dan acara liga itu. Perjanjian itu juga mengandungi sebuah perjanjian dengan NWHL Players' Association untuk membahagi penjanaan hasil antara pemain, dan menandakan pertama kalinya NWHL pernah menerima bayaran hak. National Women's Soccer League mengumumkan perjanjian tiga tahun pada bulan Mac 2020 untuk Twitch melakukan strim untuk 24 perlawanan setiap musim di Amerika Syarikat dan Kanada, berkolaborasi dengan kandungan asli, dan berfungsi sebagai pemegang hak untuk semua perlawanan di luar Amerika Syarikat dan Kanada.
Pada 20 Jun 2020, sebagai sebuah tambahan untuk hak tempatan Amazon Prime bagi liga itu dan rancangan untuk menyiarkan semua perlawanan yang masih tinggal dalam musim 2019-20 (untuk disambung kerana pandemik COVID-19), ia diumumkan bahawa Twitch akan strim sebuah bungkusan empat perlawanan bola sepak dalam Liga Perdana Inggeris di United Kingdom.
Pada 22 Julai 2020, Twitch secara rasminya melancarkan sebuah kategori untuk sukan, terutamanya menjadi hos kepada kandungan yang distrim oleh liga sukan dan pasukan sukan di platform itu.
Emotes
Twitch mencirikan sejumlah emoticon yang banyak yang dipanggil "emotes". Ada emotes percuma bagi semua pengguna, emotes bagi pengguna Turbo, emotes bagi pengguna Twitch Prime, dan emotes bagi pengguna yang melanggan kepada rakan kongsi atau ahli gabungan Twitch. Kappa adalah emote yang paling banyak digunakan di Twitch. Penyiar yang bekerjasama dengan Twitch akan menerima lebih banyak "slot emote" apabila mereka menerima lebih banyak pelanggan sehingga maksima 50 emotess setiap saluran.
Kandungan berhak cipta
Pada 6 Ogos 2014, Twitch mengumumkan bahawa semua video on-demand di Twitch disasarkan cap jari akustik menggunakan sebuah perisian yang disediakan oleh syarikat perlindungan kandungan dinamakan Audible Magic; jika muzik berhak cipta (khususnya, lagu yang dimainkan oleh pengguna yang luar dari permainan yang mereka sedang main) dikesan, bahagian video yang berlangsung selama 30 minit yang mengandungi lagu itu akan disenyapkan. Siaran langsung tidak dikesan oleh penapis ini. Satu sistem disediakan untuk mereka yang percaya bahawa mereka terjejas secara tidak patut dan mempunyai hak untuk muzik yang mereka gunakan untuk melawan penapis itu. Twitch menawarkan pelbagai pilihan dari perpustakaan muzik bebas royalti bagi penstrim untuk mengguna, yang dikembangkan lagi pada akhir Januari 2015. Sistem penapisan audio itu, bersama dengan kekurangan komunikasi atas perubahan secara umumnya, terbukti kontroversial antara kalangan pengguna. Dalam sebuah AMA Reddit, pengasas bersama, Emmett Shear mengakui bahawa kakitangannya telah "menyebabkan masalah" dan sepatutuna memberi peringatan terlebih dahulu mengenai perubahan tersebut, dan berjanji bahawa Twitch "tidak mempunyai sebarang niat langsung" untuk melakukan penapisan audio kepada strim langsung.
Pada bulan Jun 2020, Twitch menerima sejumlah besar pemberitahuan mengenai penghapusan DMCA yang ditujukan terhadap VOD dan "klip" (potongan pendek dari VOD yang dipisahkan oleh penonton) yang berusia bertahun yang mengandungi muzik berhak cipta dari tahun 2017-19. Twitch mematuhi dengan penghapusan tersebut dan juga mengisukan beberapa amaran hak cipta terhadap penonton. Penstrim yang bimbang diberitahu bahawa mereka seharusnya membuang semua VOD dan klip jika mereka tidak pasti jika VOD dan klip tidak mengandungi bahan berhak cipta. Ini menimbulkan reaksi balas yang gegar, mengenai kehilangan kandungan yang sebelumnya tetapi juga berdasarkan kebimbangan mengenai keboleh gunaan disebabkan oleh ketidakmampuan untuk menyemak bahkan menghapus kandungan dengan cepat. Terdapat juga rungutan mengenai bahawa amaran masih dikeluarkan pada klip yang dibuat oleh penonton, walaupun kandungan yang dibuat oleh penstrim telah dibuang.
Kandungan dewasa
Pengguna Twitch tidak dibenarkan untuk strim permainan yang dinilai "Adults Only" (AO) di Amerika Syarikat oleh Entertainment Software Rating Board (ESRB), tanpa menghirau nilainya di tempat lain, dan sebarang permainan video yang mengandungi "kandungan seksual yang terang" atau "keganasan yang tidak wajar", atau kandungan yang melanggar syarat penggunaan perkhidmatan pihak ketiga.
Twitch juga secara eksplisitnya melarang beberapa permainan daripada distrim, tanpa mengira nilai permainan itu; ini termasuk permainan seperti BMX XXX, permainan novel visual eroge (seperti Dramatical Murder), HuniePop, Rinse and Repeat, Second Life, dan Yandere Simulator. Larangan Yandere Simulator itu dikritik oleh YandereDev, pengembang permainan tersebut. Dia percaya bahawa permainan itu dikeluarkan secara sewenang-wenang tanpa sebarang penjelasan, kerana Twitch tidak melarang permainan lain yang mengandungi kandungan seksual atau keganasan yang sama seperti Mortal Kombat X, Grand Theft Auto, atau The Witcher 3.
Twitch mengambil tindakan sementara pada Mei 2019 setelah saluran yang berkaitan dengan permainan video Artifact mula digunakan untuk kandungan yang kurang senonoh. Artifact, permainan besar yang dikembangkan oleh Valve, telah kehilangan sebahagian besar penontonnya hanya dalam beberapa bulan selepas pelancaran permainan itu, dan pada akhir Mei 2019, beberapa penstrim langsung yang terkenal mengatakan bahawa jumlah tontonan untuk strim Artifact telah menjunum sehingga hampir sifar. Pada hari-hari berikutnya, pelbagai strim mula membuat strim yang menyamar sebagai permainan Artifak tetapi sebenarnya melakukan trolling atau kandungan luar topik yang lain. Pada mulanya strim baru ini memainkan penonton atau merupakan sebuah jenaka, seperti menunjukkan video haiwan atau perlawanan dalam League of Legends. Selepas beberapa hari, strim saluran Artifact lain mula muncul, mengandungi kandungan yang bertentangan dengan syarat penggunaan Twitch, termasuk filem penuh yang berhak cipta, pornografi, propaganda Nazi, dan sekurang-kurangnya satu strim yang mempamerkan keseluruhan video oleh penembak dari penembakan masjid Christchurch. Nama strim-strim tersebut biasanya ditampilkan untuk menunjukkan bahawa mereka menunjukkan kandungan lain sementara menunggu untuk perlawanan dalam Artifact untuk kelihatan betul. Apabila berita tentang strim-strim tersebut dalam bahagian Artifak mulai heboh, Twitch mengambil tindakan dan menghapus akaun yang menstrim penembakan Christchurch itu. Twitch kemudian mengambil langkah untuk melarang akaun baru untuk menstrim bagi sementara waktu sehingga mereka dapat menyelesaikan masalah tersebut. Menjelang bulan Jun 2019, Twitch mula mengambil tindakan undang-undang terhadap seratus penstrim "John Doe" di mahkamah California, menuduh mereka atas pelanggaran tanda dagangan, pelanggaran kontrak, penipuan, dan penggunaan perkhidmatan yang menyalahi undang-undang yang membahayakan dan menakutkan pengguna perkhidmatan.
Ucapan kebencian dan gangguan
Pada Februari 2018, Twitch mengemas kini polisis kandungan yang dibenarkannya dan menganggap bahawa mana-mana saluran yang mengarahkan ucapan benci atau gangguan dibuang dari platform itu.
Pada bulan Jun 2020, sejumlah wanita mengeluarkan pelbagai tuduhan yang berkaitan dengan salah laku seksual dan tuntutan gangguan terhadap pelbagai penstrim di Twitch dan perkhidmatan yang lain. Twitch mengatakan bahawa mereka akan menyemak semua insiden yang dilaporkan dan mematuhi dengan penguatkuasaan undang-undang dalam setiap usaha penyiasatan. Walau bagaimanapun, beberapa penstrim terkenal di perkhidmatan Twitch percaya bahawa platform tersebut dapat melakukan lebih banyak lagi untuk menilai individu-individu yang dituduh, mencegah kejadian, dan melindungi orang lain di masa depan, dan menggunakan 24 Jun 2020 sebagai hari pemadaman Twitch, tidak menstrim sebarang kandungan di Twitch untuk menunuk sokongan mereka. Menjelang petang 24 Jun 2020, Twitch telah melarang beberapa akaun yang dituduh untuk beroperasi setelah menyelesaikan penyiasatan mereka, dan mengatakan dalam sebuah catatan blog bahawa mereka akan memberi maklumat tambahan kepada penguatkuasa undang-undang.
Punnayurkulam
Punnayurkulam merupakan sebuah kampung yang terletak di India.
Twitch (perkhidmatan)
Ucapan kebencian dan gangguan
Twitch secara sementara menggantung sebuah akaun yang dimiliki oleh kempen Presiden Donald Trump pada 29 Jun 2020 selepas saluran tersebut menggunakan platform itu untuk menstrim beberapa ucapan kempen Trump yang sebelumnya, termasuk sebuah perhimpunan kempen 2016 di mana dia memanggil orang Mexico perogol dan penjahat. Twitch mengatakan bahawa "tingkah laku kebencian tidak dibenarkan" sebagai alasan penangguhan saluran itu.
Penapisan internet
Pada 20 September 2018, laman web Twitch disekat dan aplikasi Twitch juga disekat dari Apple App Store di China.
Program rakan kongsi dan ahli gabungan
Pada bulan Julai 2011, Twitch melancarkan Program Rakan Kongsi, yang menjangkau lebih daripada 11,000 ahli menjelang Ogos 2015.
Serupa dengan Program Rakan Kongsi di laman video lain seperti YouTube, Program Rakan Kongsi ini membenarkan penghasil kandungan yang terkenal untuk berkongsi hasil iklan yang dijanakan di aliran mereka. Tambahan pula, pengguna Twitch boleh melanggan saluran penstrim rakan kongsi dengan harga AS$4.99 setiap bulan, sering meruntukkan pengguna akses kepada pelbagai emotikon yang istimewa, hak istimewa di perkhidmatan perbualan langsung, dan pelbagai faedah lain. Twitch mengambil sebanyak AS$2.49 dari setiap langganan saluran berharga AS$4.99, dengan AS$2.50 selebihnya diberi terus kepada penstrim rakan kongsi itu. Walaupun pengecualian dibuat, Twitch sebelumnya mengharuskan calon rakan kongsi mempunyai "purata penonton serentak sebanyak 500+", serta satu jadual penstriman yang konsisten terdiri daripada sekurang-kurangnya menstrim tiga hari pada setiap minggu. Namun, sejak pelancaran ciri 'Pencapaian', terdapat "Path to Partnership" yang lebih jelas dengan tujuan yang dapat dicatat untuk penontonan serentak, tempoh dan kekerapan strim.
Pada bulan April 2017, Twitch melancarkan "Program Afiliasi" yang membolehkan saluran yang lebih kecil juga menjana pendapatan, juga mengumumkan bahawa ia akan membenarkan saluran akses kepada tahap langganan berbilang harga. Peserta program ini mendapat sebahagian tetapi bukan semua daripada faedah daripada rakan kongsi Twitch. Penstrim boleh menerima keuntungan daripada bersorak dengan Bits yang dapat dibeli dari Twitch secara langsung. Ahli gabungan juga dapat mengakses ciri langganan Twitch, dengan semua fungsi yang sama yang dapat diaskes oleh rakan longsi, tambahan dengan satu emotikon untuk langganan. Pada bulan September 2019, perkhidmatan tersebut mengumumkan bahawa ahli gabungan sekarang akan menerima sebahagian kongsi hasil pendapatan iklan.
Pengiklanan di laman web itu telah dikendalikan oleh sejumlah rakan kongsi. Pada tahun 2011, Twitch membuat sebuah perjanjian yang eksklusif dengan Future US. Pada 17 April 2012, Twitch mengumumkan sebuah perjanjian untuk memberikan CBS Interactive hak untuk secara eksklusifnya menjual iklan, promosi dan tajaan kepada masyarakat umum. Pada 5 Jun 2013, Twitch mengumumkan penubuhan Twitch Media Group, sebuah pasukan penjualan iklan dalaman yang baru yang telah mengambil alih peranan CBS Interactive sebagai penjual iklan.
Sokongan platform
Ketua Pegawai Eksekutif Twitch, Emmett Shear telah mengatakan hasrat untuk menyokong pelbagai platform, dengan menyatakan bahawa mereka ingin berada di "setiap platform di mana orang menonton video". Aplikasi penstrim Twitch tersedia untuk peranti mudah alih dan konsol permainan video, termasuk Android dan iOS, serta konsol permainan video PlayStation 4, PlayStation 3, Xbox One, dan Xbox 360.
Pengguna boleh menstrim ke Twitch dari sistem operasi Windows, Mac, atau Linux, sama ada dengan perisian tersendiri seperti Open Broadcaster Software, melalui platform seperti perisian Origin milik EA, Uplay milik Ubisoft, atau Steam milik Valve. Permainan seperti Eve Online, PlanetSide 2 dan francais <i id="mwAoE">Call of Duty</i> kini menghubungkan terus ke Twitch juga. Pada tahun 2013, Twitch melancarkan sebuah kit pengembangan perisian untuk membolehkan mana-mana pembangun untuk mengintegrasikan penstriman Twitch ke dalam perisian mereka.
Aplikasi Desktop Twitch dan CurseForge
Aplikasi Desktop Twitch menggantikan Curse Client dan Curse Launcher pada tahun 2017. Ini termasuk sebuah penyemak imbas khusus untuk laman web Twitch dan fungsi tambahan yang diwarisi dari perisian Curse, seperti pemasangan mod dan pengurusan untuk permainan yang disokong melalui perkhidmatan CurseForge, dan perkhidmatan perbualan suara. Perisian ini juga berfungsi sebagai pelanggan untuk Twitch Game Store yang lama itu.
Pada bulan Jun 2020, CurseForge dijual kepada Overwolf, dengan jumlah yang tidak didedahkan. Pengurusan mod semasa dalam klien Twitch akan dipindahkan ke klien CurseForge yang berdedikasi, walaupun tidak berdiri sendiri.
TwitchCon
kiri|thumb| TwitchCon 2016 TwitchCon merupakan sebuah konvensyen peminat yang berlaku dua kali setahun yang dikhaskan untuk Twitch dan budaya penstriman permainan video. Acara sulung diadakan di Moscone Center di San Francisco dari 25–26 September 2015. Sejak penubuhannya, TwitchCon telah menjadi sebuah acara tahunan. TwitchCon kedua diadakan di San Diego di Pusat Konvensyen San Diego dari 30 September - 2 Oktober 2016. TwitchCon tahunan ketiga diadakan di Long Beach di Pusat Konvensyen dan Hiburan Long Beach dari 20–22 Oktober 2017. TwitchCon tahunan keempat diadakan di San Jose McEnery Convention Center di San Jose, California, dari 26-28 Oktober 2018. Pada tahun 2019, Twitchcon berkembang ke luar negara dan menjadi mengadakan acara Eropah pertama mereka di Berlin pada bulan April 2019, bersama dengan acara Amerika Utara yang kemudian pada bulan November 2019 di San Diego. TwitchCon telah dirancang untuk diadakan di Amsterdam pada bulan Mei 2020, tetapi acara ini dibatalkan kerana pandemik COVID-19. Satu lagi acara TwitchCon dirancang di San Diego pada September 2020. Acara ini juga dibatalkan kerana COVID-19.
Sebagai alat pendidikan
Twitch sering digunakan untuk tutorial permainan video; sifat Twitch membolehkan sejumlah besar pelajar berinteraksi antara satu sama lain dan dengan pengajar dalam masa nyata. Twitch juga digunakan untuk pembelajaran pengembangan perisian, dengan komuniti pengguna menstrim projek pengaturcaraan dan bercakap tentang pekerjaan mereka.
Shingo Kinoshita
adalah pemain bola sepak Jepun. Dia bermain untuk Vissel Kobe.
Ramesh Talwar
Ramesh Talwar ialah seorang pengarah, penerbit bersama dan pelakon India. Beliau ialah anak saudara penulis filem, penulis cerita pendek dan penulis drama Sagar Sarhadi. Talwar memulakan kerjayanya sebagai pelakon kanak-kanak di Love in Simla (1958), Dhool Ka Phool (1959) dan Phool aur Kaliyan (1960) (diterbitkan oleh V Shantaram; diarahkan oleh Ram Gabale) yang merupakan pemenang Anugerah Kebangsaan - filem kanak-kanak terbaik.
Beliau ialah pembantu pengarah Yash Chopra antara 1969 dan 1979 dan mengarahkan beberapa filem 1977 dan seterusnya. Beliau terkenal dengan arahan - Baseraa (1981) yang mana beliau menerima pencalonan Anugerah Pengarah Terbaik Filmfare dan Doosra Aadmi. Beliau juga dikenali kerana mengarahkan banyak drama dalam teater.
Masaki Yanagawa
adalah pemain bola sepak Jepun. Dia bermain untuk Vissel Kobe, Ventforet Kofu, Thespa Kusatsu, Tochigi SC dan Gainare Tottori.
Kampung Paya Panjang
Kampung Paya Panjang merupakan sebuah kampung yang terletak di Sungai Mati, dalam Johor, iaitu sebuah negeri di Malaysia.
Poskod
Poskod yang digunakan di Kampung Paya Panjang, Sungai Mati, Johor ialah 84300.
Ali Abbas Zafar
Ali Abbas Zafar ialah pengarah filem dan penulis skrip India yang bekerja di India. Zafar ialah lulusan Kolej Kirori Mal, New Delhi. Beliau mencapai kejayaan yang sederhana untuk filem sulungnya, komedi romantik Mere Brother Ki Dulhan (2011). Beliau kemudian mengarahkan drama aksi Gunday (2014). Beliau mendapat pengiktirafan yang meluas untuk drama sukan Sultan (2016), yang berada di kalangan filem-filem India yang paling terlaris. Beliau kemudian mengarahkan aksi thriler, Tiger Zinda Hai (2017).
Oscar Wendt
Oscar Wendt (lahir 24 Oktober 1985) ialah seorang pemain bola sepak profesional Sweden yang bermain sebagai pertahanan untuk Borussia Mönchengladbach dan pasukan kebangsaan Sweden.
Dibakar Banerjee
Dibakar Banerjee (dilahirkan pada 21 Jun 1969) ialah seorang pengarah filem, penulis skrip, penerbit dan pembikin filem iklan yang terkenal dengan karyanya dalam filem Hindi. Banerjee memulakan kerjayanya dalam iklan, menjadi pembikin filem cereka, beliau masih terus menjadi pembuat filem. Beliau juga menjalankan syarikat penerbitan filemnya sendiri, Dibakar Banerjee Productions.
Ayat karut
Ayat karut ialah satu bentuk sastera karut biasanya menggunakan unsur prosodi yang kuat seperti irama dan rima. Ia selalunya aneh dan lucu dalam nada dan menggunakan beberapa teknik kesusasteraan karut.
Limerick mungkin merupakan bentuk ayat karut yang paling terkenal, walaupun pada masa kini ia cenderung digunakan untuk jenaka yang jelas, dan bukannya mempunyai kesan yang tidak masuk akal.
Antara penulis dalam bahasa Inggeris yang terkenal dengan ayat karut ialah Edward Lear, Lewis Carroll, Mervyn Peake, Edward Gorey, Colin West, Dr. Seuss, dan Spike Milligan. Puisi Marikh dan Ivor Cutler dianggap oleh sesetengah orang sebagai tradisi karut.
Varian
Dalam sesetengah kes, jenaka ayat karut bergantung pada ketidakserasian frasa yang masuk akal dari segi tatabahasa tetapi karut semantik - sekurang-kurangnya dalam tafsiran tertentu - seperti dalam tradisi:
Bandingkan.
Ayat karut lain menggunakan perkataan karut—perkataan tanpa makna yang jelas atau makna sama sekali. Lewis Carroll dan Edward Lear kedua-duanya menggunakan jenis karut ini dalam beberapa ayat mereka. Puisi ini dibentuk dengan baik dari segi tatabahasa dan sintaksis, dan setiap perkataan karut adalah golongan kata yang jelas. Ayat pertama "Jabberwocky" Lewis Carroll menggambarkan teknik karut ini, walaupun penjelasan jelas Humpty Dumpty kemudiannya tentang beberapa perkataan yang tidak jelas di dalamnya:
Ayat karut lain menggunakan tatabahasa yang bercelaru atau samar-samar serta perkataan yang dicipta, seperti dalam "The Faulty Bagnose" karya John Lennon:
Di sini, awoy mengisi tempat "jauh" dalam ungkapan "jauh", tetapi juga mencadangkan seruan "ahoy", sesuai untuk pelayaran. Begitu juga, worled dan gurled mencadangkan "dunia" dan "gadis" tetapi mempunyai bentuk -ed kata kerja lampau. "Somforbe" mungkin boleh menjadi kata nama, mungkin frasa kata kerja yang tidak jelas. Dalam erti kata bahawa ia adalah kata kerja yang tidak jelas, ia boleh menjadi perkataan "tersandung", seperti dalam Sam jatuh mabuk dan tersandung pada seorang gadis.
Namun, tidak semua ayat karut bergantung pada permainan kata. Ada yang hanya menggambarkan situasi yang tidak masuk akal. Sebagai contoh, puisi Edward Lear, "The Jumblies" mempunyai korus yang boleh difahami:
Walau bagaimanapun, kepentingan warna kepala dan tangan tidak jelas dan ayat itu muncul menjadi karut.
Beberapa ayat karut hanya mempersembahkan senario yang bercanggah atau mustahil dalam nada yang jelas, seperti contoh ini dari Rainbow Soup: Adventures in Poetry (Millbrook Press, 2004) oleh Brian P. Cleary:
Begitu juga, puisi kadangkala dikaitkan dengan Christopher Isherwood dan pertama kali ditemui dalam antologi Poems Past and Present (Harold Dew, edisi 1946, JM Dent & Sons, Kanada – dikaitkan dengan "Anon") membuat pengertian tatabahasa dan semantik namun begitu bersungguh-sungguh dan tidak masuk akal bahawa ia layak sebagai karut lengkap:
Contoh ayat karut yang lebih kontemporari termasuk puisi Vogon dari The Hitchhiker's Guide to the Galaxy karya Douglas Adams, dan lagu tahun 1972 "Prisencolinensinainciusol" oleh pelbagai bakat bernama Adriano Celentano dari Itali.
Penggunaan
Terdapat tradisi panjang ayat karut dalam bahasa Inggeris. Teka-teki Anglo-Saxon adalah bentuk awal. Contohnya:
Puisi berikut menggunakan lebih ekstrem ketidakserasian perkataan dengan memasangkan beberapa kutub bertentangan seperti pagi/malam, lumpuh/berjalan, kering/lemas, bohong/benar, bersempena dengan ketidakserasian yang lebih kecil seperti pedang/tembakan dan getah/dinding.
Banyak sajak kanak-kanak adalah karut jika konteks dan latar belakang tidak diketahui. Ada yang mendakwa bahawa sajak Mother Goose pada asalnya ditulis untuk memparodikan golongan bangsawan sementara nampaknya tidak lebih daripada sajak kanak-kanak yang karut. Contohnya ialah:
Bahasa lain
Penyair karut Rusia termasuk Daniil Kharms dan Aleksey Konstantinovich Tolstoy, terutamanya karyanya di bawah nama samaran Kozma Prutkov, dan beberapa eksponen Perancis ialah Charles Cros dan Robert Desnos. Penyair Karut Belanda yang paling terkenal ialah Cees Buddingh'. Dalam bahasa India Bengali Sukumar Roy adalah perintis puisi karut dan sangat terkenal dalam penulisan sastera kanak-kanak. Abol Tabol ialah koleksi ayat karut terbaik dalam bahasa Bengali.
Antara penulis karut Jerman, Christian Morgenstern dan Ringelnatz adalah yang paling terkenal, dan kedua-duanya masih popular, manakala Robert Gernhardt adalah contoh kontemporari. "Das Nasobēm" Morgenstern ialah makhluk khayalan seperti Jabberwock, walaupun kurang menakutkan:
Pemerhatian berikut oleh F.W. Bernstein secara praktikal telah menjadi pepatah Jerman.
Julio Cortázar, penulis Argentina, terkenal kerana bermain dengan bahasa dalam beberapa karya.
Kim Nam-joo (penyanyi)
Kim Nam-joo (lahir 15 April 1995) lebih dikenali sebagai Namjoo ialah seorang penyanyi dan pelakon wanita Korea Selatan. Beliau merupakan ahli kumpulan wanita Korea Selatan, Apink.
Pra-debut
Sebelum memulakan debutnya dengan Apink, beliau membintangi iklan TV pada usia 13 tahun.
2015–sekarang: Investigator Alice, Bad Boy Detectives, rancangan aneka ragam dan debut solo
Pada bulan September 2015, dia berlakon dalam drama web 8 episod TVCast Naver "Investigator Alice", yang dikeluarkan pada bulan Oktober 2015, di mana dia pemegang watak detektif Chun Yeon-joo. Beliau mengulangi peranannya pada musim kedua, pada tahun 2016.
Pada bulan Mac 2015, Beliau bergabung dengan MBC Tutoring Across Generations menggantikan Lee Tae-im, tetapi rancangan itu dibatalkan pada 2 April selepas episod 21 kerana rating jatuh. Beliau bersama rakannya Yoon Bo-mi muncul di Sugar Man sebagai PINK BnN pada 20 Oktober 2015. Pada tahun 2016, Beliau dan Apink rakan sepasukan Yoon Bo-mi menjadi pengacara baru Shikshin Road 2. Dalam siaran 27 Disember King of Mask Singer, terungkap bahawa beliau berada di belakang topeng "Good Daughter Shim Cheong".
Antara tahun 2017 dan 2018, Beliau memegang watak sebagai detektif Oh Jin-Kyung dalam Bad Boy Detectives di Naver TV, sekali lagi bekerjasama dengan pasukan di belakang "Investigator Alice".
Pada bulan Oktober 2017, Beliau dilantik sebagai watak utama Juliet Capulet dalam Universiti Sungkyunkwan produksi Romeo dan Juliet.
Pada 7 September 2020, Beliau akan membuat debut sebagai artis solo dengan album single pertamanya "Bird".
Pekerjaan lain
Kim bersama rakan sekumpulan Jung Eun-ji dan Jang Hyun-seung, bekas ahli Beast, mengeluarkan single "A Year Ago" dari projek itu A Cube For Season #White pada 3 Januari 2013 untuk memperingati kejayaan kumpulan masing-masing.
Pada tahun 2014, dia membuat persembahan "Seoul Lonely" dengan trio hip-hop Phantom di beberapa acara program muzik.
Pada 2 Jun 2015, dia melancarkan duet dengan Yook Sung-jae BtoB yang bertajuk "Photograph", sebagai sebahagian dari album single projek Cube Entertainment A Cube For Season #Blue Season 2.
Pada 14 Februari 2019, Kim melancarkan barisan fesyennya sendiri, Sugar Please.
Kehidupan abadi
Kim bersekolah di Sekolah Tinggi Seni Persembahan Seoul bersama dengan rakan-rakan Apink Son Na-eun, Oh Ha-young, dan bekas ahli Hong Yoo-kyung dan lulus pada Februari 2014. Pada tahun 2015, Kim diterima di Jabatan Seni Persembahan Universiti Sungkyunkwan.
Massimo Luongo
Massimo Corey Luongo (lahir 25 September 1992) merupakan seorang pemain bola sepak Australia yang bermain untuk Swindon Town.
Tottenham Hotspur
Luongo dilahirkan di Sydney. Luongo menyertai Tottenham Hotspur pada bulan Januari 2011 selepas menjalani ujian percubaan. Dia kemudiannya membuat sembilan penampilan untuk pasukan bawah-18 ketika musim 2010-11 Liga Perdana Inggeris Akademi, menjaringkan tiga gol. Dia membuat satu-satunya penampilan untuk pasukan utama pada 20 September 2011 ketika kekalahan 7–6 menerusi sepakan penalti kepada Stoke City dalam Piala Liga, menggantikan Sandro selepas 70 minit. Luongo gagal menyempurnakan penalti ke-8 Tottenham menyebabkan kekalahan mereka.
Pada 23 Julai 2012, Luongo menyertai kelab Championship, Ipswich Town secara pinjaman sebulan untuk musim 2012–13. Perpinjaman itu dibatalkan pada 9 November selepas pengurus baru Ipswich, Mick McCarthy berkata dia mahukan seorang 'pemain dengan jenis yang berbeza'.
Swindon Town
Pada 28 Mac 2013, Luongo menyertai Swindon Town secara pinjaman bersama-sama pelatih Spurs, Nathan Byrne dan Dean Parrett. Keesokan harinya, dia terus berada dalam skuad untuk berhadapan dengan Oldham dan bermain 90 minit penuh ketika seri 1–1.
Luongo menjaringkan gol pertamanya untuk Swindon ketika kemenangan 4–1 ke atas Crewe. Dia sekali lagi menjaringkan gol ketika seri 1–1 dalam perlawanan play-off separuh akhir Liga Satu menentang Brentford.
Luongo menyertai Swindon Town secara pinjaman semusim pada 2 Julai 2013 dan diberi jersi bernombor 4. Walau bagaimanapun, pada 31 Ogos 2013, Swindon menandatangani Luongo secara tetap atas kontrak selama tiga tahun selepas bersetuju dengan yuran sebanyak £400,000 kepada Spurs.
Karier antarabangsa
Luongo layak mewakili sama ada untuk pasukan kebangsaan Australia melalui tempat kelahirannya, pasukan kebangsaan Itali melalui ayahnya atau Pasukan kebangsaan Indonesia melalui ibunya.
Dia telah mewakili pasukan Australia bawah-20 tetapi tidak dipilih untuk Piala Dunia B-20 FIFA 2011. Luongo telah dipanggil ke kem latihan di Eropah dengan pasukan kebangsaan senior.
Massimo Luongo membuat penampilan sulungnya untuk Socceroos sebagai pemain gantian ketika kekalahan 3–4 kepada Ecuador di The New Den.
Luongo telah dipilih ke dalam skuad 23 pemain Australia untuk Piala Dunia FIFA 2014 di Brazil oleh pengurus, Ange Postecoglou.
Luongo juga dipilih ke dalam skuad 23 pemain untuk Piala Asia yang akan dimainkan di tempat sendiri di Australia. Rakan sepasukan Swindon Town, Yaser Kasim juga dipanggil oleh negaranya, Iraq, bermakna Swindon akan beraksi tanpa dua pemain tengah mereka selama sebulan. Dia kemudiannya menjaringkan gol untuk Australia ketika kemenangan 4–1 ke atas Kuwait dalam perlawanan pembukaan kejohanan dan membuat bantuan gol kepada Tim Cahill untuk gol pertama Australia. Dia kemudiannya dinamakan pemain terbaik perlawanan.
Luongo juga bermain dalam perlawanan kedua peringkat kumpulan Australia menentang Oman dimana dia membuat bantuan gol kepada Robbie Kruse untuk gol kedua Australia dan mereka menang 4–0.
Kampung Selamat, Sungai Buloh
Kampung Selamat, Sungai Buloh merupakan sebuah kampung yang terletak di Sungai Buloh, dalam negeri Selangor, iaitu sebuah negeri di Malaysia. Kampung ini juga terletak berhampiran dengan Stesen MRT Kampung Selamat.
Sêrkang
Sêrkang merupakan sebuah kawasan perkampungan yang terletak di dalam Tibet di China.
Punnayur
Punnayur merupakan sebuah kampung yang terletak di India.
Kampung Batu 10, Tangkak
Kampung Batu 10 merupakan sebuah kampung yang terletak di Tangkak, dalam Johor, iaitu sebuah negeri di Malaysia.
Poskod
Poskod yang digunakan di Kampung Batu 10, Tangkak, Johor ialah 84900.
Kang Hyo
adalah pemain bola sepak Korea Selatan. Dia bermain untuk Vissel Kobe.
Lima Puak Bertamadun
right|300px|thumb|Galeri Lima Puak Bertamadun: [[Sequoyah (Cherokee), Pushmataha (Choctaw), Selecta (Muscogee/Creek), seorang "Ketua Chickasaw Berciri", dan Osceola (Seminole). Potret dilukis atau dicat antara tahun 1775 dan 1850.]]
Istilah "Lima Puak Bertamadun" (bahasa Inggeris: Five Civilized Tribes) terbit daripada zaman kolonial and zaman awal persekutuan dalam sejarah Amerika Syarikat. Ia merujuk lima bangsa Orang Asli Amerika—Cherokee, Chickasaw, Choctaw, Creek (Muscogee), dan Seminole. Mereka merupakan lima puak pertama yang Orang Amerika Eropah umumnya dianggap "bertamadun". Contoh of sifat kolonial oleh lima puak ini termasuk Kristian, kerajaan terpusat, celik huruf, penyertaan pasaran, perlembagaan bertulis, kahwin campur dengan orang putih Amerika, dan amalan perhambaan perladangan. Lima Puak Bertamadun ini bercenderung mengekalkan hubungan politik yang stabil dengan orang Eropah.
Istilah ini telah dikritik kerana takrifan etnosentriknya terhadap tamadun. Penduduk tersebut kini yang tinggal di Oklahoma dirujuk sebagai Lima Puak Oklahoma (Five Tribes of Oklahoma).
Martin Stranzl
Martin Stranzl (lahir 16 Jun 1980 di Güssing) ialah bekas pemain bola sepak profesional Austria yang bermain sebagai pertahanan.
Pullur (kampung)
Pullur merupakan sebuah kampung yang terletak di India.
Sêrlung
Sêrlung merupakan sebuah kawasan perkampungan yang terletak di dalam Tibet di China.
Yuki Shibagaki
adalah pemain bola sepak Jepun. Dia bermain untuk Vissel Kobe.
Álvaro Domínguez Soto
Álvaro Domínguez Soto (lahir 16 Mei 1989) ialah bekas pemain bola sepak profesional Sepanyol yang bermain sebagai pertahanan.
Gabriel Donizette de Santana
adalah pemain bola sepak Brazil. Dia bermain untuk Vissel Kobe.
Por amar sin ley
Por amar sin ley (English title: Undang-undang Cinta) adalah telenovela Mexico yang dihasilkan oleh José Alberto Castro yang ditayangkan di Las Estrellas pada 12 Februari 2018. Ini adalah pembuatan semula telenovela Kolombia 2016 La ley del corazón. Telenovela berkisar pada kehidupan peribadi dan pekerjaan sekumpulan peguam yang tergolong dalam firma undang-undang yang berprestij.
Penerbit eksekutif José Alberto Castro telah mengatakan bahawa dia tidak tahu sama ada dia akan melakukan musim ketiga telenovela, tetapi dia membiarkan semua elemen terbuka untuk meneruskannya jika Televisa memutuskan untuk melakukannya nanti. Pada 7 Februari 2020, penerbit José Alberto Castro mengesahkan bahawa siri ini telah diperbaharui untuk musim ketiga.
Ryota Doi
adalah pemain bola sepak Jepun. Dia bermain untuk Vissel Kobe, Albirex Niigata Singapore, Japan Soccer College, Arte Takasaki, Thespa Kusatsu, Grulla Morioka dan AC Nagano Parceiro.
Tomohisa Nakata
adalah pemain bola sepak Jepun. Dia bermain untuk Vissel Kobe.
Pencucuh batu api
Pencucuh batu api atau kancing batu api (Bahasa Inggeris: flintlock mechanism) adalah mekanisme peletup semua senjata api di abad ke-17, ke-18, dan ke-19. Ia dalam bahasa Inggeris umumnya disebut sebagai "flintlock" (tanpa kata mechanism). Mekanisme ini mencucuh mesiu dengan batu api. Senjata api flintlock (Bahasa Melayu: senapang batu) ini biasanya dikenal sebagai nama senapan atau senapang, yang berasal dari kata Belanda snappaan, manakala senjata api pencucuh sumbu (matchlock) biasanya disebut senapan sundut atau arquebus.
Kampung Maklom
Kampung Maklom ialah sebuah kampung yang terletak di Butterworth, Pulau Pinang, Malaysia. Poskod bagi Kampung Maklom ialah 13800.
RANS Entertainment
RANS Entertainment (singkatan dari Raffi Ahmad & Nagita Slavina Entertainment) adalah sebuah badan usaha hiburan, saluran YouTube, dan rumah produksi yang dibentuk oleh pasangan Raffi Ahmad dan Nagita Slavina. RANS Entertainment didirikan pada tanggal 27 Desember 2015.
Blue Exorcist
Blue Exorcist (青の) merupakan siri manga fantasi gelap Jepun yang ditulis dan diilustrasikan oleh Kazue Kato. Cerita ini berkisar tentang seorang remaja yang bernama Rin Okumura, yang menyedari dia dan adik kembarnya Yukio merupakan anak lelaki Setan, yang dilahirkan daripada seorang wanita manusia, dan dia adalah pewaris kuasa Setan itu. Apabila Setan membunuh penjaga mereka, iaitu bapa angkat mereka – Shiro, Rin mendaftarkan diri di True Cross Academy (Akademi Palang Benar) untuk menjadi seorang Eksorsis di bawah jagaan Yukio untuk menewaskan Setan yang juga merupakan bapa sebenarnya.
The Little Prince (filem 2015)
The Little Prince adalah filem drama keluarga pengembaraan fantasi 3D 3D berbahasa Inggeris 2015 yang diarahkan oleh Mark Osborne dan berdasarkan novel 1943 dengan nama yang sama oleh Antoine de Saint-Exupéry. Filem ini dibintangi oleh suara Jeff Bridges, Rachel McAdams, Paul Rudd, Bud Cort, Marion Cotillard, Benicio del Toro, James Franco, Ricky Gervais, Paul Giamatti, Riley Osborne, Albert Brooks dan Mackenzie Foy. Ini adalah penyesuaian pertama sebagai ciri animasi penuh The Little Prince.
Psittacellinae
Parrot Harimau adalah anggota dalam genus Psittacella dari famili Psittaculidae. Ia mendapat nama bersempena dengan belang harimau di belakangnya. Genus ini diasaskan oleh Hermann Schlegel pada tahun 1871, dan terdiri dari spesies berikut, all of which are endemic to the island of New Guinea.
Kim Tae-yeon
adalah pemain bola sepak Korea Selatan. Dia bermain untuk Vissel Kobe, Ehime FC, Mito HollyHock, Fagiano Okayama, Tokyo Verdy dan Roasso Kumamoto.
Seronggang
Seronggang merupakan sebuah kawasan perkampungan yang terletak di dalam Tibet di China.
Kampung Parit Zing
Kampung Parit Zing merupakan sebuah kampung yang terletak di Sungai Mati, dalam Johor, iaitu sebuah negeri di Malaysia.
Poskod
Poskod yang digunakan di Kampung Parit Zing, Sungai Mati, Johor ialah 84700.
RANS Entertainment
Produk
Pada 16 Agustus 2018 RANS Entertainment menciptakan kanal khusus untuk genre musik, yaitu RANS Music yang telah memiliki 944 ribu pelanggan hingga Januari 2023.
Produksi serial web
Pada 30 September 2019, RANS Entertainment mengeluarkan serial web Mimpiku Jadi Nyata yang dibintangi oleh para top 5 alumni Indonesian Idol Junior (musim ketiga). Selain itu, RANS Entertainment juga memproduksi serial animasi Si Aa yang menceritakan tentang keseharian Rafathar Malik Ahmad bersama keluarganya dan beberapa tokoh fiktif. Serial ini ditayangkan perdana pada 23 Mei 2020. Serial ini disiarkan pula di ANTV untuk perayaan ulang-tahun ke-5 Rafathar.
Rekor MURI
Pada 18 Juni 2020 pukul 20.00 WIB, Rans Entertainment memulai siaran langsung yang berlangsung selama 30 jam. Siaran tersebut menampilkan 22 konten, ditonton oleh lebih dari 4 juta orang, dan diisi oleh beberapa figur publik, seperti Ari Lasso, Gading Marten, Nikita Mirzani, Olla Ramlan, dan Rizky Febian. Siaran tersebut membuat kanal YouTube Rans Entertainment mendapat rekor MURI untuk kategori Siaran Langsung Acara Keluarga Dengan Penonton Terbanyak dan kategori Siaran Langsung Acara Keluarga melalui YouTube dan Facebook terlama.
Bisnis lainnya
Pada Juli 2020, Rans Entertaiment membuat divisi PUBG pada RANS ESPORTS dengan nama tim Rans Glory.
Pada Indonesia Brand Forum 2021, RANS Entertainment mengumumkan bahwa mereka akan meluncurkan proyek taman bermain di kawasan Pantai Indah Kapuk.
Pada 16 Maret 2022, diumumkan bahwa RANS Entertainment bekerja sama dengan VCGamers untuk membuat metasemesta bernama RansVerse.
Penghasilan
Menurut data Social Blade pada 2019, Raffi dan Nagita sebagai pemilik saluran YouTube Rans Entertainment merupakan selebriti YouTube terkaya kedua di Indonesia (setelah Atta Halilintar) dengan perkiraan pendapatan dari YouTube antara Rp448 juta dan Rp7,1 miliar per bulan. Data dari sumber yang sama pada tahun selanjutnya menempatkan Rans Entertainment sebagai Youtuber dengan banyak pelanggan terbanyak ke-4, dengan penghasilan per bulan yang bisa mencapai Rp7,935 miliar.
Penelitian Ega Maulana dan lainnya mengatakan bahwa kesetiaan pelanggan saluran YouTube Rans Entertainment berkaitan erat dengan kepuasan mereka terhadap video Rans dan sedikit berkaitan dengan citra perusahaan. Buku Kewirausahaan Perubahan Zaman mengatakan bahwa warganet menyukai konten tentang anak artis seperti kehidupan sehari-hari Rafathar yang merupakan anak Raffi dan Nagita.